Rian beplan een laaste gróót makietie | Maroela Media
Rian van Heerden het in Julie aangekondig hy verlaat JacarandaFM in Maart volgende jaar as aanbieder van die Complimentary Breakfast-program en toe sommer by voorbaat verskoning gevra vir sy streke vir res van die jaar. Nou doen hy sy woord gestand en beplan om tussen 11 en 13 November minstens 30 partytjies in 42 uur te probeer bywoon.
Dié radio-omroeper, bekend vir sy omstrede opmerkings en debatte, het vroeër gesê hy gaan alles wat hy in sy loopbaan as aanbieder wou doen, vanjaar tot uitvoer bring. "Radio gaan oor 'n diep konneksie met ander en ek het nog altyd dié platform op Jacaranda gebruik om die mees betekenisvolle inhoud te skep," het hy gesê.
"In die maande wat kom gaan ek onder meer uitsaai van eksotiese plekke en 'n werklike "complimentary breakfast" vir mense in die verkeer voorsien."
Juis daarom het Van Heerden vroeër vandeesmaand gesê hy wil 'n nuwe wêreldrekord opstel deur minstens 30 partytjies agtereenvolgend hierdie naweek by te woon.
Ná talle uitnodigings van luisteraars gaan hy onder meer na 'n 60ste verjaardagpartytjie en 'n ooievaarstee in Pretoria en vandaar na Johannesburg, Noordwes en Mpumalanga.
Dié marathon-partytjie hierdie naweek kan gevolg word op JacarandaFM, Facebook, Twitter en Instagram.
Begin asb net jou eie radio stasie asb…………gaan jou so mis!
Rian ek gaan jou BAIE mis !!
Ek wens hom alles van die beste vorentoe maar ek het ongelukkig REGTIG nie sy program geniet nie.
Ja ne daar sal altyd iemand wees wat n eier te le het oor ander se doen en late… Riaan ons gaan jou mis. Teminste geniet jy jou lewe tenvolle. Hoop ons sien en hoor jou nog baie op tv en radio…